CELEX: 52019PC0132
Language: lt
Date: 2019-03-12
Title: Pasiūlymas TARYBOS REGLAMENTAS dėl žvejybos galimybių paskirstymo pagal Europos Sąjungos ir Gambijos Respublikos tausios žvejybos partnerystės susitarimo protokolą

EUROPOS KOMISIJA
            Briuselis, 2019 03 12
            COM(2019) 132 final
            2019/0074(NLE)
            Pasiūlymas
            TARYBOS REGLAMENTAS
            dėl žvejybos galimybių paskirstymo pagal Europos Sąjungos ir Gambijos Respublikos tausios žvejybos partnerystės susitarimo protokolą
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO APLINKYBĖS
            
            
               •Pasiūlymo pagrindimas ir tikslai
            
            
               Remdamasi atitinkamais derybiniais nurodymais Komisija derėjosi su Gambijos Vyriausybe dėl naujo Europos Sąjungos ir Gambijos Respublikos tausios žvejybos partnerystės susitarimo sudarymo. Pasibaigus šioms deryboms, 2018 m. spalio 19 d. naujas susitarimas ir įgyvendinimo protokolas buvo parafuoti. Naujuoju susitarimu panaikinamas ir pakeičiamas šiuo metu galiojantis susitarimas. Naujasis susitarimas taikomas šešerius metus nuo jo laikino taikymo pradžios dienos ir yra savaime pratęsiamas. Naujasis protokolas taikomas šešerius metus nuo 13 straipsnyje nustatytos jo laikino taikymo pradžios dienos, t. y. dienos, kurią šalys jį pasirašė.  
            
            
               Pagrindinis naujojo susitarimo tikslas – atsižvelgiant į reformuotos bendros žuvininkystės politikos prioritetus ir jos išorės aspektą užtikrinti atnaujintą strateginės Europos Sąjungos ir Gambijos Respublikos žvejybos partnerystės pagrindą.
            
            
               Protokolo tikslas – atsižvelgiant į turimus mokslinius vertinimus, visų pirma tuos, kuriuos atliko Žvejybos rytų vidurio Atlante komitetas (CECAF), ir remiantis patikimiausiomis turimomis mokslinėmis rekomendacijomis bei Tarptautinės Atlanto tunų apsaugos komisijos (ICCAT) rekomendacijomis Europos Sąjungos laivams suteikti žvejybos Gambijos vandenyse galimybių, neviršijant esamo perviršio. Komisija iš dalies rėmėsi išorės ekspertų atlikto perspektyvinio naujojo susitarimo ir protokolo sudarymo tikslingumo vertinimo rezultatais. Naujuoju susitarimu ir protokolu taip pat siekiama sustiprinti Europos Sąjungos ir Gambijos Respublikos bendradarbiavimą, kad būtų skatinama darnios žuvininkystės politika ir racionalus žvejybos išteklių naudojimas Gambijos žvejybos zonoje, atsižvelgiant į abiejų šalių interesus.
            
            
               Protokole numatomos tokios nurodytų kategorijų žvejybos galimybės:
            
            
               –
                     28 tunus gaubiamaisiais tinklais žvejojantys laivai;
            
            
               –
                     10 kartinėmis ūdomis su jauku žvejojančių laivų;
            
            
               –
                     3 traleriai (vykdantys tikslinę senegalinių jūrinių lydekų, giliavandenių demersinių rūšių žuvų, žvejybą).
            
            
               Šias žvejybos galimybes reikia paskirstyti valstybėms narėms. 
            
            
               2.TEISINIS PAGRINDAS, SUBSIDIARUMO IR PROPORCINGUMO PRINCIPAI
            
            
               •Teisinis pagrindas
            
            
               Pasirinktas teisinis pagrindas – Sutartis dėl Europos Sąjungos veikimo, kurios 43 straipsnio 3 dalyje nustatyta, kad Taryba, remdamasi Komisijos pasiūlymu, patvirtina žvejybos galimybių paskirstymo priemones. 
            
            
               •Subsidiarumo principas (neišimtinės kompetencijos atveju) 
            
            
               Politikos sritis priklauso išimtinei kompetencijai.
            
            
               3.POVEIKIS BIUDŽETUI
            
            
               Reglamento projektas poveikio Sąjungos biudžetui neturi.
            
            
         
         
            
               4.KITI ELEMENTAI
            
            
               •Įgyvendinimo planai ir stebėsena, vertinimas ir ataskaitų teikimo tvarka
            
            
               Ši procedūra pradėta kartu su procedūromis, susijusiomis su Tarybos sprendimu dėl Europos Sąjungos ir Gambijos Respublikos tausios žvejybos partnerystės susitarimo pasirašymo Sąjungos vardu ir Tarybos sprendimu dėl to susitarimo sudarymo. Šis reglamentas turi būti pradėtas taikyti tada, kai pagal susitarimą galima pradėti vykdyti žvejybos veiklą, t. y. nuo susitarimo įgyvendinimo protokolo taikymo pradžios dienos.
            
            
               2019/0074 (NLE)
            
            
               Pasiūlymas
            
            
               TARYBOS REGLAMENTAS
            
            
               dėl žvejybos galimybių paskirstymo pagal Europos Sąjungos ir Gambijos Respublikos tausios žvejybos partnerystės susitarimo protokolą
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,
            
            
            
               atsižvelgdama į Europos Komisijos pasiūlymą,
            
            
               kadangi:
            
            
               (1)
                     Komisija Europos Sąjungos vardu derėjosi dėl naujo Europos Sąjungos ir Gambijos Respublikos tausios žvejybos partnerystės susitarimo (toliau – Partnerystės susitarimas) ir naujo jo įgyvendinimo protokolo (toliau – Protokolas); 
            
            
               (2)
                     toms deryboms pasibaigus, 2018 m. spalio 19 d. Partnerystės susitarimas ir Protokolas buvo parafuoti;
            
            
               (3)
                     Partnerystės susitarimu panaikinamas ankstesnis Gambijos Respublikos Vyriausybės ir Europos ekonominės bendrijos sudarytas ir 1987 m. birželio 2 d. įsigaliojęs susitarimas dėl žvejybos Gambijos vandenyse;
            
            
               (4)naujasis Partnerystės susitarimas ir Protokolas pagal Tarybos sprendimą 2018/.../ES
                  1
                buvo pasirašyti ... [prašom įrašyti pasirašymo datą];
            
            
               (5)Protokolas taikomas šešerius metus nuo jo taikymo pradžios dienos;
            
            
               (6)visam Protokolo taikymo laikotarpiui valstybėms narėms turėtų būti paskirstytos Protokole numatytos žvejybos galimybės;
            
            
               (7)siekiant užtikrinti, kad Sąjungos laivai galėtų greitai pradėti žvejybos veiklą, Protokolas bus laikinai taikomas nuo jo pasirašymo dienos. Todėl šis reglamentas turėtų būti taikomas nuo tos pačios dienos,
            
            
         
         
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Europos Sąjungos ir Gambijos Respublikos tausios žvejybos partnerystės susitarimo įgyvendinimo protokole (toliau – Protokolas) nustatytos žvejybos galimybės valstybėms narėms paskirstomos taip:
            
            
               (a)tunus gaubiamaisiais tinklais žvejojantys laivai: 
            
            
                     
                        Ispanija
                     
                  
                  
                     
                        16 laivų
                     
                  
               
                     
                        Prancūzija
                     
                  
                  
                     
                        12 laivų
                     
                  
               
               (b)kartinėmis ūdomis su jauku žvejojantys laivai: 
            
            
                     
                        Ispanija
                     
                  
                  
                     
                        8 laivai
                     
                  
               
                     
                        Prancūzija
                     
                  
                  
                     
                        2 laivai
                     
                  
               
               (c)giliavandenės demersinės žvejybos traleriai: 
            
            
                     
                        Valstybė narė
                     
                  
                  
                     
                        Didžiausias bet kuriuo konkrečiu metu veiklą vykdančių giliavandenės demersinės žvejybos tralerių skaičius
                     
                  
                  
                     
                        Metinis ketvirtinių žvejybos leidimų skaičius
                           2
                        
                     
                  
                  
                     
                        Protokolo priedo 2b priedėlyje apibrėžtų tikslinių rūšių žuvų kiekis tonomis
                     
                  
               
                     
                        Ispanija
                     
                  
                  
                     
                        3
                     
                  
                  
                     
                        10
                     
                  
                  
                     
                        625
                     
                  
               
                     
                        Graikija
                     
                  
                  
                     
                  
                  
                     
                        2 (dviem skirtingais ketvirčiais)
                     
                  
                  
                     
                        125
                     
                  
               
               2 straipsnis
            
            
               Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            
            
               Jis taikomas nuo Protokolo taikymo pradžios dienos.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  
                        OL L ..., ..., p. .
               
               
                  
                     (2)
                  
                        Siekdamos koordinuoti ketvirtinių žvejybos leidimų naudojimą atitinkamos valstybės narės bendradarbiauja su Komisija.